CELEX: 62005CJ0186
Неизпълнение на задължения от държава-членка
Национален монопол за продажба на дребно на алкохолни напитки
Забрана за внос от частноправни субекти

Неизпълнение на задължения от държава-членка — Нарушение на член 28 ЕО и член 30 ЕО — Национално законодателство, свързано
с национален монопол за продажба на дребно на алкохолни напитки, което забранява прекия внос на такива напитки от частноправни
субекти.
Диспозитив
1)
Като забранява вноса на алкохолни напитки от частноправни субекти, които действат чрез посочени от тях независими посредници
или професионални превозвачи, Кралство Швеция не е изпълнило задълженията си по член 28 ЕО, като тази забрана не може да се
счита за обоснована съгласно член 30 ЕО.
2)
Осъжда Кралство Швеция да заплати съдебните разноски.